Document ID: 32007D0152

KOMISIJOS SPRENDIMAS
2007 m. kovo 6 d.
iš dalies keičiantis Direktyvą 2006/805/EB dėl gyvūnų sveikatos kontrolės priemonių, susijusių su klasikiniu kiaulių maru Vengrijoje
(pranešta dokumentu Nr. C(2007) 671)
(Tekstas svarbus EEE)
(2007/152/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (1), ypač į jos 10 straipsnio 4 dalį,
atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (2), ypač į jos 9 straipsnio 4 dalį,
kadangi:
(1)
Atsižvelgiant į klasikinio kiaulių maro protrūkius tam tikrose valstybėse narėse, 2006 m. lapkričio 24 d. buvo priimtas Komisijos sprendimas 2006/805/EB dėl gyvūnų sveikatos kontrolės priemonių, susijusių su klasikiniu kiaulių maru tam tikrose valstybėse narėse (3). Šiame sprendime nustatomos tam tikros klasikinio kiaulių maro ligos kontrolės priemonės tose valstybėse narėse.
(2)
Vengrija pranešė Komisijai, kad 2007 m. sausio mėn. ši liga aptikta tarp laukinių kiaulių Nógrád apygardoje ir kad ji pagal 2001 m. spalio 23 d. Tarybos direktyvoje 2001/89/EB dėl Bendrijos klasikinio kiaulių maro kontrolės priemonių (4) numatytus veiksmus ėmėsi būtinų ligos kontrolės priemonių. Todėl reikėtų atitinkamai iš dalies pakeisti Sprendimą 2006/805/EB, kad jame pateiktos atitinkamos ligos kontrolės priemonės taip pat būtų taikomos minėtoje apygardoje.
(3)
Dėl Bendrijos teisės aktų skaidrumo, Sprendimo 2006/805/EB priede nustatytas susijusių valstybių narių arba jų regionų sąrašas turėtų būti pakeistas šio sprendimo priedo tekstu.
(4)
Todėl reikėtų atitinkamai iš dalies pakeisti Sprendimą 2006/805/EB.
(5)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 2006/805/EB iš dalies keičiamas taip:
1)
1 straipsnio 1 dalis pakeičiama taip:
„Šiame sprendime nustatomos tam tikros klasikinio kiaulių maro kontrolės priemonės priede nurodytose valstybėse narėse arba jų regionuose (toliau - susijusios valstybės narės).“
2)
Sprendimo 2006/805/EB priedas pakeičiamas šio sprendimo priedo tekstu.
2 straipsnis
Šis sprendimas skirtas valstybėms narėms.
Priimta Briuselyje, 2007 m. kovo 6 d.

Labels: 3
0
18
6